Komisijos reglamentas (EEB) Nr. 1377/79
1979 m. liepos 2 d.
antrą kartą iš dalies keičiantis Reglamentą (EEB) Nr. 3083/73 dėl informacijos, būtinos įgyvendinant Reglamentą (EEB) Nr. 2358/71 dėl bendro sėklos rinkos organizavimo, perdavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo [1] su paskutiniais pakeitimais, padarytais Reglamentu (EEB) Nr. 234/79 [2], ypač į jo 9 straipsnį,
kadangi Komisijos reglamentas (EEB) Nr. 1119/79 [3] nustato išsamias importo licencijų sistemos taikymo hibridiniams kukurūzams taisykles;
kadangi, norint, kad ši sistema būtų veiksminga, Komisija turi gauti duomenis apie numatomą importą; kadangi tuo tikslu valstybės narės turi jai pateikti tam tikrą informaciją;
kadangi reikėtų nustatyti tokios informacijos pobūdį ir jos perdavimo galutinius terminus; kadangi reikėtų atitinkamai papildyti Komisijos reglamentą (EEB) Nr. 3083/73 [4] su pakeitimais, padarytais Reglamentu (EEB) Nr. 685/79 [5];
kadangi šiame reglamente numatytos priemonės atitinka Sėklų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3083/73 priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1979 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. liepos 2 d.